O‘zbekiston rossiyaliklar orasida noyabrdagi sayohatlar uchun eng ommabop mamlakatlar ro‘yxatiga kirdi

Rossiyaliklar uch kun — 3-noyabrdan 5-noyabrgacha dam oladi. “Tutu.ru” sayohatlar servisi ushbu sanalarga rasmiylashtirilgan aviachiptalarning barchasini tahlil qilib chiqdi va odamlar bayram kunlarini qayrda o‘tkazishini aniqladi, deb yozadi Spot.

Rossiya bo‘ylab eng talabgir aviayo‘nalishlar — Sochi, Simferopol, Mineralniye Vodi, Kaliningrad, Krasnodar, Sankt-Peterburg, Novosibirsk bo‘ldi.
O‘zbekiston, Italiya, Chexiya, Isroil va Germaniya noyabrdagi bayramlar chog‘ida chet el sayohatlari uchun eng talabgir yo‘nalishlar bo‘ldi.
Shuningdek, Gruziya va Armanistonga qiziqish ham o‘sgan — ushbu mamlakatlarga chiptalar uchun talab tegishli ravishda ikki va uch barobar oshgan.